ทรัพยากรอะไรที่โดดเด่นที่สุด ในศตวรรษ 21 ครับ
- น้ำมันเหรอ - น้ำมัน
น้ำมันเหรอ
- อาหารเหรอ - อาหาร
ครับ นั่นสำคัญอยู่แล้ว
แต่ทรัพยากรพวกนั้นมีมาตั้งแต่สมัยก่อน
เรากำลังพูดถึงทรัพยากรที่ไม่มีรูปร่างครับ
ความสนใจเหรอ
"ความสนใจ"
ความสนใจนั้นมีราคาแพง
ความสนใจทำเงินได้ครับ
นักร้องขายเพลงได้ ตามยอดผู้ติดตามในโซเชียลมีเดีย
และยอดวิวในยูทูบครับ
ธุรกิจที่ประกอบกิจการโดยอิงกับความสนใจนี้
คือธุรกิจบันเทิงครับ
ปัญหาคือ ความสนใจก็มีจำกัด เช่นเดียวกับทรัพยากรอื่นครับ
มันไม่หยุดอยู่กับที่และหายไปตามกาลเวลาครับ
ถึง แฟนคลับที่รัก
ฉันเชื่อว่าคุณจะยกโทษให้ฉัน
ที่ตัดสินใจอย่างโง่เขลาค่ะ
ตอนนี้ ฉันขอปิดฉากชีวิตที่ครั้งหนึ่งเคยระยิบระยับ
แต่ปัจจุบันยากเย็นแสนเข็ญลงเสียที
คนส่วนใหญ่อยากเห็นดอกตูม เบ่งบานเต็มที่เป็นดอกไม้
พอเริ่มเหี่ยวแห้ง คนก็เลิกสนใจครับ
ถ้างั้นบริษัทบันเทิงควรทำยังไงครับ
ใช่ครับ บริษัทต้องหว่านเมล็ดพันธุ์ต่อไป ก่อนดอกไม้จะร่วงโรย
ค้นพบทรัพยากรใหม่ โดยอิงจากความสำเร็จของศิลปินรุ่นปัจจุบัน…
การยึดระบบนี้เป็นหลัก
คือแรงขับเคลื่อน ที่จะทำให้ต้นสังกัดศิลปินไปต่อได้ครับ
เรา อาร์เจ เอ็นเตอร์เทนเมนต์ ยึดระบบนี้เป็นหลักได้สำเร็จ
และจนทุกวันนี้ เราเติบโตมา
จากยอดขายของเราล้วนๆ แบบไม่มีการลงทุนครับ
อาร์เจ เอ็นเตอร์เทนเมนต์ เตรียมก้าวกระโดดครั้งใหม่
สู่ยุคแห่งโลกาภิวัตน์นี้
เราจะเผยตัวตนของบริษัท ที่ได้รับการปัดฝุ่นใหม่
ซึ่งจะช่วยเราในการก้าวกระโดดนี้ ให้ทุกท่านได้เห็น ณ บัดนี้ครับ
ไม่สามารถติดต่อเลขหมายปลายทางได้ในขณะนี้ กรุณาฝากข้อความ…
เยี่ยมมากครับ
อือ เหมือนกัน
อ่านหมดแล้วหรือยังคะ
ฝากบอกทีมประชาสัมพันธ์ตรวจคำผิดให้ทีนะคะ
ฉันไม่อยากหน้าแหกเพราะเขียนอะไรผิด ก่อนวาระสุดท้ายของชีวิต
คราวนี้อะไรอีกล่ะครับ
ไม่ไง…
ตอนเช้า ฉันหุงข้าวอยู่ และหม้อหุงข้าวพูดกับฉันแบบนี้
"ข้าวแสนอร่อยสุกแล้วค่ะ"
ขนาดหม้อหุงข้าว ยังทำหน้าที่ตัวเองสำเร็จ แต่ฉันนี่ตัวอะไร
เป็นนักร้อง แต่ไม่มีเวทีให้ขึ้น
ตารางงานก็ไม่มี
แล้วฉันจะอยู่ต่อไปเพื่ออะไร อยู่ไปก็สู้หม้อหุงข้าวไม่ได้ด้วยซ้ำ
ขอขึ้นเทรนด์อันดับหนึ่งและลาโลกดีกว่า
ฉันถึงเขียนจดหมายลาตายไง
คุณไม่ขึ้นเทรนด์หรอกครับ
ชนการเลือกตั้งพอดี
ผมจะให้น้องๆ ลงคิวงานให้แล้วกันครับ
คิวงานเหรอ
ออกรายการทีวีน่าจะยาก
อาจจะอีเวนต์ต่างจังหวัด
ประธานอี!
ทำเกินไปนะ จะให้ฉันวิ่งอีเวนต์ต่างจังหวัดอีกแล้วเหรอ
รูปที่ฉันร้องเพลงต่อหน้าคนดูแค่สองคน
ในงานเทศกาลปูดองซีอิ๊วน่ะ ชาวเน็ตยังเอามาล้อเป็นมีมยุนรันจูขายขำอยู่เลย
อยากให้ฉันมีมีมแบบนั้นอีกเหรอ
นี่วางยาให้ฉันเป็นตัวตลกหรือไง
- คุณรันจู - ขอทีเถอะ
ได้ยินว่าคุณอาศัยอยู่ห้องเช่ากึ่งใต้ดิน
ใครบอกคุณคะ
หัวหน้าแฟนคลับติดต่อ…
พวกแกไปฟ้องประธานอีเหรอ
ค่ะ เราฟ้องเอง
ก็มันเลยกำหนดจ่ายค่าเช่าห้องแล้ว เงินมัดจำก็ไม่เหลือ
และพี่ไม่มีงานเลยสักงาน
ผมส่งอีเมลไปเพราะอัดอั้นครับ
"เดี๋ยวนี้มีรายการทีวี ให้ศิลปินตกยุคไปออกเยอะแยะ"
"ให้พี่เขาออกรายการทอล์กโชว์ หรือเรียลลิตี้ก็ได้"
เฮ้ย
ตอนฉันบอกว่าอยากออกรายการเรียลลิตี้ พวกแกเคยพูดไว้ว่ายังไงนะ
"พี่ต้องทำตัวให้ลึกลับซับซ้อนไว้นะ พี่"
และพอจะออกรายการทอล์กโชว์
พวกแกก็ว่า "รายการจะขำที่พี่พูดอะไรเด๋อๆ เลี่ยงได้เลี่ยงครับ"
นี่แฟนคลับหรือแม่ผัวกันแน่
และคราวนี้มามุกไหน มุกอะไร มุกไหนล่ะ
- มามุก "ก็ทำมาหากินบ้างสิ" เหรอ - ไม่ใช่…
เราไม่รู้ไงคะว่าพี่จะพับถุงอยู่บ้านขนาดนี้
จริงครับ
ไอ้พวกนี้หนิ
ไหนว่าพวกแกได้เจอกัน เพราะเป็นแฟนคลับของฉัน
ไหนว่าได้แต่งงานกันและมีลูกสาวเพราะฉันไง
ไหนว่ารักกัน รักที่เคยมีแปรเปลี่ยนไปได้ยังไง
พี่รันจู เราทนกับพี่จนถึงที่สุดแล้วนะคะ
คนที่รวมคอมเมนต์ไม่ประสงค์ดีต่อพี่ เป็นไฟล์พีดีเอฟ
แล้วส่งให้ต้นสังกัดของพี่ก็อีตานี่นะคะ
และคนที่กางปีกปกป้องแฟนคลับของพี่สุดตัว
ก็ยัยนี่นะครับ
คนที่เปลี่ยนไปไม่ใช่เรา
แต่เป็นพี่ค่ะ
เราไม่ไหวแล้วค่ะ
- เราจะเลิกติ่งพี่ค่ะ - เลิกติ่งพี่ครับ
ถ้าพี่ไม่มีเงินจ่ายค่าเช่าตอนนี้ รบกวนพี่ย้ายออกเลยครับ
- ไปเถอะ - ไป
อ้าว น้องๆ
ห้ามเข้ามานะคะ
นี่
ฉันก็มีแต่ประธานอีนี่แหละ
ตัวเองงานยุ่งแท้ๆ แต่ก็หางานให้ฉัน
ขอบใจนะคะ
ฉันก็แค่เมาเหล้าน่ะค่ะ
ประธานอีก็รู้จักฉันนี่คะ
เวลากินเหล้า ยุนรันจูจะไม่เป็นตัวของตัวเอง เป็นยุนรันจูขี้เมา
อย่าใส่ใจกับคำพูดของยุนรันจูขี้เมา และลืมๆ ไปนะคะ
ฉันรู้ ประธานอีทำเท่าที่ทำได้แล้ว
ฉันคือตัวปัญหาไง
ยงกวาน ขอโทษที่ทำให้ลำบากนะ
ต้องตีรถมารับนักร้องอย่างฉันถึงต่างจังหวัด
ไม่เป็นไรครับ
งีบเอาแรงสิครับ พี่ เราต้องไปต่ออีกสามหรือสี่ชั่วโมง
รถคันนี้ดีเนอะ
รถของทีมนายเหรอ
ครับ
ประธานอีกำชับผมว่า
ทำยังไงก็ได้ ห้ามให้พี่ดูซอมซ่อตอนออกงาน ผมเลยทุ่มสุดตัวครับ
ซึ้งใจนะเนี่ย ประธานอี
พี่ๆ
สูบบุหรี่ไม่ได้ครับ
ศิลปินของเราไม่ชอบ ให้กลิ่นควันบุหรี่ติดเบาะรถน่ะครับ
อ๋อได้ โทษที
ว่าแต่ กระเป๋าเดินทางข้างหลังนั่น คืออะไรเหรอครับ
เสร็จงานวันนี้แล้ว พี่จะไปเที่ยวไหนครับ
เที่ยวเหรอ
น่าสนนะ
- ยุนรันจู - ยุนรันจู
เป็นไปไม่ได้หรอก
- ยุนรันจู - ใครเป็นคนเตี๊ยม
- ยุนรันจู - ยุนรันจู
- พี่ ข้างหลังพี่ - ยุนรันจู
- ยุนรันจู - ยุนรันจู
หวังว่าสักวัน ไม่ใกล้ไม่ไกล
เราจะได้ฝันร่วมกันและเดินเคียงข้าง
ไปพร้อมกัน
สักวัน
ไอ้พวกคนหลายใจ
พวกคุณลืมฉันไปแล้วนะ
พวกคุณทิ้งฉันไปนะ
แต่ทำไมตอนนี้
มาปรบมือให้ฉันล่ะ
แบบนี้ฉันก็ทำให้มันจบไม่ได้น่ะสิ
แบบนี้ก็ยอมแพ้ไม่ได้น่ะสิ
คุณชื่ออะไร
ฉันชื่อซอมกฮาค่ะ
อุ๊ย
สมมงยุนรันจู
คลิปติดเทรนด์แบบเรียลไทม์เลย
รุ่นพี่ ได้ดูคลิปคุณรันจูหรือยังครับ
ว้าว สุดจริงอะไรจริง
นี่ไม่ใช่ลิปซิงก์ใช่ไหม
ร้องสดครับ
เธอร้องดีกว่าสมัยที่ยังรุ่งๆ อีกครับ
ไปจีบยุนรันจูมาออกรายการตอนนี้เลยได้ไหม
ไม่ใช่แค่จีบครับ
คนโดนจีบตกลงแน่นอน
ครับ
ได้ครับ
- เพิ่มยุนรันจูในสคริปต์ก่อน - ได้ค่ะ
ว้าว บ้าไปแล้ว แบบนี้
ไม่ออกรายการทีวีเหรอครับ
ครับ
ทำไมล่ะ
อ๋อ เหมือนคุณจะไม่รู้จัก
- รายการของเรานะ - เปล่าครับ ผมรู้จัก
รายการปัดฝุ่นยุคทอง
รายการวาไรตี้เรตติ้งสูงสุด
เพลงในรายการก็ครองชาร์ตหมด
แปลว่าคุณรู้จัก แต่ทำไม…
คุณยุนรันจู
มีอาการตื่นเวทีครับ
บ้า พูดอะไรครับเนี่ย
เราเห็นหมดแล้วครับ บนเวที คุณยุนรันจูฟาดยับเลย
คุณรันจูเอาอยู่แค่คนดูกลุ่มเล็กครับ
เหมือนจะไม่ใช่แค่เอาอยู่นะ
เราขอพบคุณยุนรันจูได้ไหมครับ
- ผมอยากไปคุยเอง… - ขอโทษครับ
คือ…
คุณรันจูกำลังมีแฟนมีตติ้งครับ
ขออภัยนะครับ
แฟนมีตติ้งเหรอ
ในนั้นเนี่ยนะครับ
ใช่ครับ
ทนอยู่บนเกาะร้างมา 15 ปีได้ยังไง
ลำบากแย่เลยสิท่า
โธ่เอ๊ย เทียบกับพี่ลำบากแล้ว แค่นี้สิวๆ ค่ะ
ต้นสังกัดของพี่ทำแบบนี้กับพี่ได้ยังไงคะ
กล้าดียังไงเนรเทศพี่มาที่แบบนี้
ไม่ได้เจอแฟนคลับตั้งนานแน่ะ
คือ…
ถ้าได้เจอพี่
มีอย่างหนึ่งที่หนูอยากถามพี่มาตลอดค่ะ
อะไรเหรอ
ไม่ทราบว่าพี่จำวิดีโอ
ที่หนูส่งไปให้พี่ตอนนั้นได้ไหมคะ
จำได้อยู่แล้ว
หนูร้องเพลงเป็นยังไงบ้างคะ
ก็สุดยอดเลยน่ะสิ
ฉันลงทุนจะตาย ถึงขั้นไปรอเธอ ที่สถานีโซลด้วยตัวเองเลยนะ
พี่น่ะเหรอคะ
ไปเองเลยเหรอ
แน่นอน
ฉันรออยู่นานเลยละ
พี่รันจู…
ตอนนั้นถ้าเราได้เจอกัน มันจะดีแค่ไหนคะ
นั่นสิเนอะ
ถ้าวันนั้นเธอมา เธอคงจะได้เป็น
นักร้องตัวท็อปของอาร์เจแทนอึนโมแรแล้ว
อึนโมแรเหรอ
อึนโมแรคนนั้นเหรอครับ
อึนโมแรเป็นใครเหรอคะ
ฉันยังรักคุณ…
เด็กสาวคนหนึ่งน่ะ เราเลือกมาแทนเธอ
เด็กนั่นดังกว่าฉันเยอะเลย
เป็นไงครับ
เด็กนี่ยังสู้ซอมกฮาไม่ได้ แต่ก็ไม่ขี้ริ้วขี้เหร่ค่ะ
ไม่เป็นไรค่ะ
มาหาฉันสิ…
ฉันเลือกเด็กคนนั้นเองกับมือ
เป็นโปรดิวเซอร์เพลง และออกแบบสไตล์ให้ด้วย
คำที่ทนเก็บไว้
กระซิบให้ฉันฟังสิ
ด้วยเสียงหวานๆ
ฉันรักแค่เธอ
ฉันจดจำเธอไว้เสมอ แม้จะอยู่สุดขอบโลก…
คุณหมายถึงว่า…
เชื่อกันไหมล่ะ…
ถ้ามาสถานีโซลทันเวลา
ซอมกฮาจะเป็นซูเปอร์สตาร์ แทนอึนโมแร แบบนี้เหรอครับ
ก็อาจจะค่ะ
ไม่ยุติธรรมสุดๆ เลย ว่าไหม
แค่ไม่ยุติธรรมเหรอครับ
เราทำอะไรกับเรื่องนี้ได้บ้างไหม
เปล่าประโยชน์ค่ะ
เราย้อนเวลากลับไปไม่ได้
ลูกโป่งตั้งเยอะ เธอเตรียมมาเองคนเดียวเลย ขอบใจมากนะ
ฉันได้รำลึกความหลังก็เพราะเธอนี่แหละ
พี่คะ
ถ้าเกิดว่าในโลกนี้เหลือแฟนคลับของพี่อยู่คนเดียว
คนคนนั้นจะเป็นซอมกฮาค่ะ
และถ้าพี่ไม่มีแฟนคลับเลย
นั่นแปลได้อย่างเดียวว่าซอมกฮาคนนี้ ตายจากโลกนี้ไปแล้วค่ะ พี่
พี่ พี่เห็นไหม
เพื่อพี่แล้ว หนูทำได้ทุกอย่างเลยค่ะ
อีแค่ลูกโป่งนั้นน่ะเหรอ
ให้เป่าเป็นพันเป็นหมื่นลูกยังได้เลย
ของแค่นี้เอง พี่
เพราะฉะนั้นนะ พี่
เข้มแข็งไว้นะคะ
จ้ะ
พี่จะเข้มแข็งไว้
ขอบใจนะ สู้ๆ
- พี่ไปนะ - ค่ะ
- ค่ะ พี่ - ขอบใจจ้า
- สู้ๆ ค่ะ พี่ - ขอบใจ
สู้เขาค่ะ
สู้เขา
ไม่รู้สิท่าว่าอึนโมแรคือใคร
นักร้องคนนี้เพลงติดชาร์ตบิลบอร์ด
เผลอๆ รวยที่สุดในแวดวงนักร้อง
เธอไม่โกรธเหรอ ที่เรื่องมันเป็นแบบนี้
โกรธสิ
ใช่ไหมล่ะ
ถ้าเธอไปสถานีโซล ป่านนี้ที่ที่อึนโมแรอยู่
เป็นของเธอไปแล้ว
ไม่ นั่นที่ของพี่รันจู
- อะไรนะ - คนอย่างฉัน
ไม่มีวันแย่งที่ที่เป็นของพี่รันจู
นังต่อมสำนึกอักเสบ
อย่าให้เจอตัวนะ ฉันไม่ปล่อยไว้แน่
ไม่ใช่สิ
ไม่ใช่แบบนั้น
ไอ้ผู้ชายที่ปล่อยปละละเลยพี่รันจู จนเลยเถิดมาถึงจุดนี้
ชื่ออะไรแล้วนะ อีซอจุน
ฉันต้องทุบไอ้หมอนั่นก่อนเป็นรายแรก และสั่งสอนซะให้เข็ด
บ้าเอ๊ย จริงๆ เลย
พี่รันจูของน้อง
น้องสงสารพี่จับใจเลย
มันใช่เวลาห่วงยุนรันจูไหมเนี่ย
ต้องห่วงสิ แฟนคลับก็เงี้ย
เห็นสภาพเธอแล้ว…
ไม่สิ
ถ้าเห็นเธอสภาพนี้ จองกีโฮอกแตกตายแน่
พูดอะไรของนายน่ะ
ก็ฟาดด้วยข้อเท็จจริงไงครับ
ฉันเป็นนักข่าว งานของฉันคือ การฟาดด้วยข้อเท็จจริง
ไม่ใช่สิ
จองกีโฮคือต้นตอของเรื่องทั้งหมดนี้
เฮ้ย
หมอนั่นควรจะขวางพ่อของเธอให้ได้นานกว่านั้น
ต่อให้ต้องพร้อมพลีชีพ โดนซ้อมจนตายก็ต้องทน
ฉันยังรักคุณ
ฉันว่าฉันรู้แล้วค่ะ
คุณกับฉัน…
หมอนั่นควรจะทำทุกอย่าง เพื่อส่งเธอไปหายุนรันจูให้ได้
ผู้ชายประสาอะไรอ่อนเปลี้ยชะมัด แค่นั้นก็ทนไม่ได้
พอสักที
ฉันวาสนาแค่นี้ จะโทษใครได้เล่า
ฉันเลือกของฉันเองหมด
เพราะงั้นฉันจะรับผิดชอบมันเอง
นายอย่ามาพูดหมาๆ ใส่กีโฮนะ
งั้นก็ทำอะไรสักอย่าง
อย่ามัวยืนอยู่ตรงนี้ ไปพาตัวยุนรันจูมา
และทำให้อะไรๆ กลับไปเหมือน 15 ปีก่อน ไปพาตัวมาตอนนี้เลย
ไปตื๊อมาให้ได้
ของพรรค์นั้น ตื๊อแล้วมันได้ผลเหรอ
ตอนนี้พี่รันจูเจอเรื่องหนักพอแล้ว ฉันจะซ้ำเติมอีกทำไม
อะไร
โทษนะจ๊ะ ขับไปส่งฉันที่โซลได้ไหม
- คะ - ครับ
คือว่า ผู้จัดการกับรถคันนี้เป็นของทีมอึนโมแรน่ะ
ผู้จัดการต้องไปรับอึนโมแรตอนนี้
อะไรนะ
ยงกวาน ฉันจะเอาเหล้าทอด็อกกลับ
ได้ครับ
ผมว่าเราควรออกตามหาคุณยุนรันจูก่อนครับ
เราทำได้แค่ไปจีบเธอมาออกรายการด้วยตัวเอง
ครับ รับทราบครับ
ทำอะไรอยู่ตรงนี้
ซื้อแจ็กเกตตามผมตั้งแต่เมื่อไร
โบกอล
หือ
ในฐานะโปรดิวเซอร์รายการเพลง
แกคิดเห็นยังไงกับสภาพวงการเพลงในปัจจุบัน
ที่นักร้องอย่างนั้นประสบความสำเร็จได้ ทั้งที่ร้องเพลงก็งั้นๆ
พูดถึงอะไรน่ะ อึนโมแรเก่งไม่ใช่เหรอ
แกก็ไม่ต่างกันเลย
เป็นโปรดิวเซอร์ที่เน่าเฟะ เหมือนสภาพสังคมเน่าๆ
พี่ โดนย้ายไปโต๊ะข่าววัฒนธรรมเหรอ
หัวข้อรอบนี้คือเคป็อปหรือไง
แกรู้อะไรไหม
อึนโมแรออดิชั่นผ่านแทนซอมกฮา
ซอมกฮาอีกแล้วเหรอ
ถ้า 15 ปีก่อน ฉันขวางพ่อของมกฮาไว้ได้นานกว่านั้น
ซอมกฮาก็ได้เป็นอึนโมแรไปแล้ว
อีกแล้ว อินเกินอีกแล้ว
ผมบอกกี่รอบแล้ว พี่ไม่ใช่จองกีโฮ
เฮ้ย
แกยังไม่ได้ฟังซอมกฮาร้องเพลงล่ะสิ
ร้องดีจัด หูเคลือบทอง ลองฟังดู แล้วแกจะเข้าใจฉัน
ฉันเข้าใจแล้วว่าทำไมในละคร คนถึงชอบจับต้นคอเวลาหัวร้อน
เหมือนเส้นเลือดมันจะแตกน่ะ
เฮ้ย
ยัยมกฮาควรได้นั่งเครื่องบินเจ็ตไปเวิลด์ทัวร์
ไม่ใช่ขลุกอยู่บนดาดฟ้าบ้านคนอื่น
รู้ใช่ไหมว่านี่อะไร
รู้สิคะ
พี่ได้ถ้วยรางวัลนี้มาตอนชนะที่หนึ่ง 12 สัปดาห์ติด ในรายการมิวสิกเบสต์ปี 1999 ไงคะ
ฉันเป็นนักร้องคนเดียวที่ได้ถ้วยรางวัลนี้นะ
และในอนาคตจะไม่มีใครได้ด้วย
หนูรู้ค่ะ อยู่แล้วละ
หลังจากพี่ได้ รายการก็เริ่มแจกโกลเด้นคัพ ให้คนที่ชนะห้าสัปดาห์ติดไงคะ
ตอนนั้นหนูขนลุกทั้งตัวเลยค่ะ ระหว่างดูพี่แสดง
จริงเหรอ
อยากขนลุกแบบนั้นอีกไหมล่ะ
อยากค่ะ
หนูพร้อมขนลุกแล้ว
ฉันอยากล่อให้เธอมาติดอยู่ในความฝันเดียวกัน
ไม่มีวันปล่อยเธอไป
ฉันอยากขังเธอไว้ในเขาวงกตของฉัน ไม่มีวันปล่อยเธอไป
พอสบตากับเธอ
ฉันก็ซ่อนหัวใจฉันไว้เล็กน้อย
ฉันร่ายมนต์สะกดเธอ
จนพระอาทิตย์ขึ้น
เธอจะงงงวย
เธอจะหนีไม่ได้
เธอจะคิดถึงฉันมากขึ้น มากขึ้นอีก
เธอจะไม่เข้าใจตัวเอง
เธอจะหนีไม่พ้น
เวลาแม่มดตกหลุมรักก็เป็นแบบนี้แหละ
แล้วใจเธอล่ะว่าไง
บอกกันหน่อยซิ
รู้สึกยังไง
แทบบ้าเลยใช่ไหม
เราคือแม่มด แม่มด แม่มด แม่มดกลับมาแผลงฤทธิ์
สะกดเธอด้วยมนต์คาถา…
โบกอลๆ ฟังฉันก่อนนะ
คืออย่างนี้…
เรื่องมันมีอยู่ว่า
ยินดีที่รู้จักครับ ผมชื่อคังโบกอล เป็นน้องของคังอูฮัก
อ๋อค่ะ แน่นอน ฉันรู้ค่ะ
คุณซื้อรองเท้าผ้าใบให้ฉันด้วย
และคนนี้…
ฉันชื่อยุนรันจูค่ะ
เป็นเกียรติที่ได้พบครับ
คุณหน้าคุ้นๆ นะคะ เราเคยเจอกันที่ไหนหรือเปล่า
ไม่แน่ใจครับ
มีคนทักมันบ่อยๆ ครับ มันหน้าโหลอยู่แล้ว
พักผ่อนตามสบายเลยครับ
อ้าว อ๋อค่ะ
นี่
เฮ้ย โบกอล
สองคนนั้นดูเป็นคนดีนะ
จริงค่ะ
ถ้าไม่ได้สองคนนั้น
ป่านนี้หนูออกจากเกาะร้างไม่ได้หรอก
เธอนี่แกร่งจริงๆ นะ
ถ้าฉันเป็นเธอละก็
อยู่ที่นั่นปีเดียวก็ไม่รอดแล้ว
ฉันน่าจะถอดใจเดี๋ยวนั้นและคิดสั้นไปแล้ว
หนูก็เคยคิดสั้นนะคะ
พูดจริงเหรอ
ไม่ใช่ในปีแรก ราวๆ ปีที่หกมั้ง
หลังจากติดอยู่ที่นั่น
จู่ๆ วันหนึ่ง ความคิดนั้น ก็แวบเข้ามาในหัวหนูน่ะค่ะ
"ฉันอาจจะอยู่อย่างไร้ความหมายและตายไป
บนเกาะนี้
โดยที่ไม่มีใครรู้สินะ"
ดังนั้น…
ฉันก็เลยโดดทะเล โดยตั้งใจที่จะจบชีวิตตัวเองน่ะค่ะ
จริงเหรอเนี่ย
ใครช่วยไว้ล่ะ
ที่นั่นเป็นเกาะร้างนี่นา
ไม่น่าจะมีใครช่วยไว้นะ
ไม่ใช่คนหรอกค่ะ
กระติกน้ำแข็งช่วยไว้
กระติกน้ำแข็งเหรอ
ค่ะ
กระติกนั่นลอยน้ำตุ๊บป่องๆ อยู่ค่ะ
น่าจะเป็นกระติกน้ำแข็ง
ที่ชาวประมงโยนทิ้งน่ะค่ะ
ในนั้นมีอะไรเหรอ
มีรามยอนค่ะ
อะไรนะ
ข้างในนั้น
มีรามยอนอยู่ห่อนึง
และหมดอายุนานแล้ว
ได้ต้มกินไหม
ต้มค่ะ
นั่นเป็นรามยอนที่ได้กินในรอบหกปี
เป็นรสชาติ
ที่อาจจะลืมไม่ลง
ไปชั่วชีวิตค่ะ
ทันใดนั้นหนูก็นึกขึ้นได้ค่ะ
"เกือบแล้ว
เกือบไปแล้วจริงๆ"
"ถ้าตัดสินใจตายเร็วกว่านี้ห้านาทีละก็
ฉันจะไม่ได้ลิ้มรสนี้สินะ"
เพราะงั้นหนูจึงตัดสินใจอยู่ต่อ
และรอกระติกน้ำแข็งมาอีก
แล้วไงต่อ
มีกระติกน้ำแข็งลอยมาอีกไหม
ไม่มีค่ะ
แต่หนูก็ได้รู้จักรอนะคะ
"อีกห้านาที"
และระหว่างที่รออยู่นั้น
อยู่มาวันหนึ่ง โดรนหรืออะไรนั่นก็เจอหนู
คุณ
แล้วผู้ชายสองคนก็มา
จากนั้นหนูก็ได้เจอพี่จ้ะ
พอเจอตัวจริง ก็ได้รู้ว่าฉันห่วยกว่าที่คิดไว้
พูดอะไรของพี่คะ
พี่ห่วยตรงไหนคะ
ฉันมีติ่งเนื้อที่เส้นเสียงน่ะ
แม้แต่ประธานอีหรือแม่ของฉันก็ไม่รู้เรื่องนี้
ฉันบอกเธอคนเดียวนะ
พี่รันจู
ฉันอุตส่าห์ไปผ่าตัดมาโดยไม่ให้ใครรู้
แต่เสียงก็ไม่กลับมา
พอร้องสดเพี้ยน งานก็เริ่มหดหาย
แฟนๆ ก็พากันหายต๋อม
และมีแต่ข่าวบอกว่ายุนรันจูดับแล้ว
ฉันคิดจะจบทุกอย่างเลยนะ
แต่แล้วเธอก็เข้ามาในชีวิตฉัน
ได้จังหวะพอดีเป๊ะ เหมือนกระติกน้ำแข็งเปี๊ยบ
พี่รันจู
ถ้าอดทนรอ โดรนจะมาหาฉันเหมือนเธอไหมนะ
มาอยู่แล้วค่ะ
มาอย่างไม่ต้องสงสัย
หนูกล้าพูดเลยค่ะ
เฮ้อ เปรี้ยวปากอยากกินเหล้า
เคยกินเหล้าไหมเนี่ย
ไม่เคยเลยค่ะ
ดีเลยงั้น
วันนี้ฉันจะสอนให้
เหล้าทอด็อกน่ะ
"เป็นเกียรติที่ได้พบ" งั้นเหรอ
แล้วจะให้พูดอะไร พูดว่าผมรำคาญเหรอ
แกเหม็นขี้หน้าซอมกฮาไม่ใช่เหรอ
ไม่อยากให้มาอยู่ห้องของแก และไม่ให้ฉันสุงสิงกับยัยนั่น
แต่พี่ชวนซอมกฮามาอยู่
บอกว่าพล็อตนั้นเนียนแล้ว และลงล็อกเหมาะเจาะ
พี่พูดถูกแหละ
ผมถึงให้เธอเข้ามาอยู่ไง
ตอนนั้นฉันผิด แต่ตอนนี้ฉันถูกแล้วเหรอ
ใช่
ในเมื่อผมยกดาดฟ้าให้เธอตามที่พี่ต้องการแล้ว
พี่ก็ต้องทำตามที่ผมขอบ้าง
ทำอะไรล่ะ
เลิกพูดถึงจองกีโฮสักที
ลืมอดีตหรือความทรงจำ 15 ปีก่อนไปซะ เข้าใจที่พูดไหม
คนทั่วไปจะโหยหาอดีต
แต่ฉันกลับถูกสั่งให้ลืม
พี่
สงสัยมันจะเป็นความทรงจำเลวร้ายสุดๆ
ดูจากท่าทีของแกแล้ว
ลุงครับ แค่นี้ก็ได้แล้ว
ไม่จำเป็นต้องมีประกันชีวิตแบบตลอดชีพครับ
แค่ประกันภัยความรับผิดทางวิชาชีพก็พอ
ไม่ ฉันอยากได้แบบตลอดชีพด้วย
ฉันไม่ได้หมดเงินเดือนไปกับอะไรอยู่แล้ว
ลูกเต้าก็ไม่มี ลุงจะซื้อประกันตลอดชีพไปทำไมครับ
ใครว่าไม่มีลูก
ฉันมีกีโฮนะ
เอ่อ…
ลุงครับ รู้อะไรไหม
ผมเดินทางเดือนละสี่พันกิโลเมตรด้วยรถคันนั้นนะ
มองว่าผมไปมาหมดแล้วก็ได้ ทั้งแปดจังหวัดทั่วประเทศ ไม่มีที่ไหนไม่เคยไป
ถ้ากีโฮยังมีชีวิตอยู่ ผมในฐานะเพื่อนซี้ที่สุด
ก็ต้องเคยเห็นมันสักครั้งแหละครับ
ถึงเอ็งเห็น เอ็งก็จำไม่ได้หรอก
เพราะผ่านมาตั้ง 15 ปีแล้ว
หน้าตากีโฮตอนโตเป็นยังไง
ขนาดฉันที่เป็นพ่อยังนึกภาพไม่ออกเลย
คืออย่างนี้
ผมรู้ว่านี่อาจจะฟังดูใจร้าย
แต่ลุงควรถือซะว่าลูกอกตัญญูนั่นตายไปแล้ว และลืมๆ ไปเถอะครับ
มกฮารอดตายกลับมา
ได้ดูข่าวหรือเปล่า
ดูสิครับ
มกฮาติดอยู่เกาะร้าง 15 ปี
ถ้ากีโฮก็ยังมีชีวิตอยู่ กีโฮก็ต้องเห็นมกฮาในข่าวแล้วเหมือนกัน
ไม่เอาสิ ลุง
ถ้าเห็นข่าว กีโฮจะตามหามกฮา
ถ้าติดต่อมกฮาได้ละก็
แดอุง สัญญากับลุงนะ
ว่าเอ็งจะบอกให้ลุงรู้
ได้ครับ ไม่ต้องห่วงครับ
ขอบคุณครับ
ไว้เจอกันใหม่
ครับ ไว้ผมจะแวะมา กลับบ้านดีๆ ครับ
สวัสดีครับ
ยองจู ฉันเอง
ฉันเพิ่งเจอพ่อของกีโฮมาน่ะ
ฉันกลัวว่าลุงแกจะไปหามกฮา เพื่อตามหากีโฮ เราจะทำยังไงดี
เธอว่าเราควรเล่าให้กีโฮฟังไหม
เดี๋ยว ทำไมลุงแกมุ่งมั่นตามหาลูกจัง ในเมื่อลูกลืมทุกอย่างและมีชีวิตดีไปแล้ว
ทำยังไงดี เรา
เราควรตามหามกฮา และบอกให้รู้ล่วงหน้าไม่ใช่เหรอ
ฉันอยู่ไหนเนี่ย
นี่อะไร
อุ๊ย วีไอพีของเราตื่นสักที
ฉันต้มซุปปลากะตักแห้งอยู่ค่ะ
"วีไอพี" เหรอ
ผมชงน้ำผสมน้ำผึ้งมาให้ ดื่มสิครับ
ขอบคุณค่ะ
อ้าว ตื่นแล้วเหรอคะ
ฉันลองเลือกเพลงที่จะออดิชั่นแล้วนะคะ
"ออดิชั่น" เหรอ
เนื้อร้องแต่ละเพลงจี้ใจสุดๆ เลยค่ะ
ฉันว่ารุ่นพี่เขียนเนื้อร้องและแต่งทำนองเอง
"รุ่นพี่" เหรอ
ทำไมฉันเป็นรุ่นพี่ของเธอล่ะ
ซอมกฮา
ซอมกฮาชนะ
เดี๋ยวสิ เดี๋ยว
เรามาจัดพิธีมอบรางวัลกันเถอะ
- พิธีมอบรางวัล - ต้องจัด
- ถ้วยรางวัลๆ - ถ้วยรางวัล
รางวัลแกรมมี่เป็นของ…
- ว้าย - มกฮา ซอ
ช่อดอกไม้ให้ผู้ชนะ
รับช่อดอกไม้ไป
โหย ไม่อยากเชื่อเลย
ท่านสุภาพสตรีและท่านสุภาพบุรุษ
ขอบคุณมากค่ะ เวรี่เวรี่
ฉันขอมอบเกียรติยศนี้
ให้พี่สาวสุดที่รักที่ช่วยฉุดกระชากลากถูฉัน จนฉันชนะรางวัลแกรมมี่
- พี่ยุนรันจู - เฮ้ย
ยุนรันจูอะไรกัน
- เธอคือนักร้อง นักร้องรางวัลแกรมมี่ - นักร้อง
ต่อไปนี้ เรียกฉันว่ารุ่นพี่
ฉันขอมอบเกียรตินี้ให้รุ่นพี่รันจูค่ะ
นี่เป็นเงินที่ฉันได้จากการร้องเพลง ที่งานเทศกาลทอด็อกค่ะ
- ว่าไงคะ พอจ่ายค่าเช่าไหมเอ่ย - ค่าเช่าเหรอ
ว้าย พออยู่แล้วล่ะค่ะ
- เหลือๆ เหลือๆ เลย - แหงล่ะ เหลือๆ อยู่แล้ว
ทำไมรู้ไหม เพราะฉันคือยุนรันจู วีไอพี
- ชนแก้ว - ชนแก้ว
- ชน - ชน
ยุนรันจูมาแล้วจ้า
"อึนโมแร"
เสร็จฉันแน่
- นี่ รุ่นน้อง - คะ
ตั้งใจฟังนะ
ถ้าฉันขายอัลบั้มทั้งหมด
ได้ 20 ล้านแผ่นละก็…
คะ
หุ้นของอาร์เจครึ่งหนึ่งจะตกเป็นของฉัน
แม่เจ้า
พอถึงวันนั้น
ในนามผู้ถือหุ้นรายใหญ่
ผู้ถือหุ้นรายใหญ่
- แป๊บ - ค่อยๆ ค่ะ
ฉันจะปั้นเธอ ซอมกฮา
ให้เป็นดาวระดับโลก
โอ้เย่
ฉันเป็น
กระติกน้ำแข็งของเธอ
ฉันเป็น
โดรนของเธอ
โดรนของเธอ…
เก่งนะเนี่ย เกิดมาเพื่อเป็นดาวระดับโลก
- โดรน - นี่ โทรหาเขากัน
โทรหาเขากันเถอะ
โทรหาเหรอ ใครคะ
ใครกันล่ะ
เราโทรหาใครอยู่คะ
แป๊บนะ
ไง ประธานอี หวัดดี
ประธานอี ยัยนี่ซอมกฮา ยัยนี่น่ะ
คนที่ได้ที่หนึ่งตัวจริง
อึนโมแรมันของปลอม ของปลอมน่ะรู้จักไหม
ฉันคือของแท้
เพราะงั้นนะ อีซอจุน
จองห้องออดิชั่นไว้รอยัยนี่ได้เลย
เข้าใจไหม
รอเลยนะ
- อาร์เจ เอ็นเตอร์เทนเมนต์สู่ขิตแน่ - สู่ขิต สู่ขิตในวันที่ดือ
- ขิตแน่งานนี้ - ขิตแน่งานนี้
ฉันว่ารุ่นพี่ปล่อยเพลงนี้
ระหว่างที่ฉันติดอยู่เกาะร้าง
- ถ้าฉันร้องเพลง "คืนนั้น" ล่ะ… - เดี๋ยว
- คะ - ฉัน…
เดี๋ยวฉันมานะ
จะไปไหนคะ
น้ำผสมน้ำผึ้ง…
ไม่ละค่ะ
- ดื่มสักนิดสิครับ - ว้าย วีไอพีของเรา
ฉันไม่เป็นไรค่ะ
ข้าวแสนอร่อยสุกแล้วค่ะ
คดข้าวให้ดีนะคะ
รันจูเมาแอ๋และก่อเรื่องอีกแล้วค่ะ
กรุณาเลิกกินเหล้าจะได้ไหมคะ
โอ๊ย นังเมรีขี้เมา นังบ้าเอ๊ย
ทำไมทำตัวผีบ้าและสร้างเรื่องอีกแล้วล่ะ
โธ่เอ๊ย จะบ้าตายรายวัน
ไม่สิ เฮ้ย ยุนรันจู
เธอแหละสมควรโดนด่า บ่นทำพระแสงอะไร
รู้ไหมว่าทำไมชีวิตของเธอตกอยู่ในสภาพนี้
บ้าเอ๊ย
รู้อยู่แล้ว รู้สิ
ชีวิตของฉันอยู่ในสภาพนี้
เพราะฉันโทษคนอื่นอยู่ร่ำไป ทั้งที่ฉันขุดหลุมฝังตัวเอง
ฉันรู้ตัวหรอกจ้ะ
ปัดโธ่ มีสมองไว้ทำไมเนี่ย
มีสมองไว้กั้นหูอย่างเดียวหรือไง
ไม่รู้จักใช้สมองบ้างเลยเหรอ
โอ๊ย ให้ตายเถอะ
ประสาทจะกินแล้วเนี่ย
สภาพ จะแก้ยังไงเนี่ย
มีชีวิตอยู่ไปทำไม ยุนรันจู
ค่ะ ประธานอี มีอะไรเหรอคะ
วิดีโอคอลเมื่อคืนคืออะไรครับ
พูดเพราะเมาหรือหมายความตามนั้นจริงๆ ครับ
เอ่อ…
ฉันว่าครึ่งครึ่งนะ
ไม่สิ ฉันหมายความตามนั้นค่ะ
คือว่า
ประธานอีจำการออดิชั่นประกวดยูซีซี สมัยที่ฉันยังอยู่ชูการ์ เอเจนซี่ได้ใช่ไหมคะ
เฮ้ย อะไร
อุ๊ย ขอบคุณนะคะ
ฉันรู้ว่าเมื่อคืนเรารบกวนคุณอย่างหนัก
หวังว่ามันจะไม่นานนะครับ
เอ๊ะ หมายถึงอะไรคะ
ที่มารบกวนน่ะครับ
คืองี้ ฉันฟังน้องเขาร้องเพลงแล้ว น้องร้องเก่งสุดๆ เลย
ร้องแบบสบายๆ แต่ฟังดูมีพลัง
ขั้นคู่เสียงถูกต้องและพลังปอดดีด้วย
เสียงร้องอย่างจึ้งค่ะ
ไม่ๆ
คุยกับประธานอีแหงเลย
มาตั้งแต่เมื่อไร
ฉันนึกว่าน้องยังเป็นวัยรุ่นอยู่
ขอโทษจริงๆ นะคะ
ฉันรู้ว่านี่ฟังดูตลก
แต่นานๆ จะได้เจอแฟนคลับที
ฉันก็เลยตกปากรับคำบ้าๆ บอๆ เพราะฤทธิ์เหล้า
เพราะงั้นช่วยทำเป็นออดิชั่นน้องเขาได้ไหมคะ
แค่แกล้งๆ ฉันไม่ได้ขอให้คุณให้น้องเขาผ่านนะคะ
นะคะ ท่านประธาน
น้องอุตส่าห์รอดตายบนเกาะร้าง
น่าสงสารมากเลย
นี่เป็นคำปรารถนาของน้องนะ
เรามาทำให้น้องเขากันสักครั้งนะ ประธานอี
ค่ะ ท่านประธาน
ตารางของผมพรุ่งนี้บ่ายๆ มีอะไรบ้าง
พอจะปลีกตัวไปดูออดิชั่นได้ไหม
พรุ่งนี้บ่ายสอง มีประชุมกับฟรอนต์ อินเวสต์เมนต์
และสี่โมงเย็นประชุมกับทุสโต้อีก ดังนั้น…
ถ้าเป็นตอน 15.45 น. ล่ะ
ผมจะว่างแค่ 15 นาที
แค่นั้นก็ดีถมเถแล้ว
ขอบใจนะ ประธานอี
ฉันสัญญา ฉันจะไม่ก่อเรื่องแบบนี้อีกเด็ดขาด
ขอบใจจริงๆ นะ
โล่งแล้ว ฉัน
ไม่เห็นต้องทำขนาดนั้น
เธอคิดถึงแต่ตัวเองก็พอ
โอกาสหายากแบบนั้น ยังไงก็ต้องคว้าไว้ก่อน
คิดแค่นั้นพอ
เมื่อ 15 ปีที่แล้วน่ะค่ะ
ฉันชอบพี่เขาเพราะพี่เขาดูขาดอะไร
ขาดความกังวล ขาดความหม่นหมอง
และขาดความกลุ้มใจ
แต่ตอนนี้พี่เขาดูมีทุกอย่างที่ว่ามาเลย
พี่เขาเจออะไรมานะ
ถึงได้ชอกช้ำแบบนั้น
อะไรทำให้พี่เขาตัวหดเล็กลงแบบนั้น
พร้อมจะเฉิดฉายหรือยัง ซอมกฮา
คะ
ได้วันออดิชั่นของเธอแล้วนะ พรุ่งนี้ ตอน 15.45 น
พูดจริงเหรอคะ
ประธานอีโทรมาเองเลยนะ
เขาอยากให้เธอออดิชั่นเดี๋ยวนี้เลย
ถึงฉันจะเล่าเรื่องเธอตอนเมา แต่เขาก็ไม่ได้ฟังแบบขอไปที
นั่นแสดงให้เห็นว่าประธานอีนับถือฉันแค่ไหน
ก็จริงค่ะ
ประธานอีเป็นคนดีนะคะ
ใช่ แถมยังฉลาดด้วย
หูดี เลือกเพลงเก่ง และตาแหลมด้วย
ฉันรับประกันได้ว่า ประธานอีจะอยากเซ็นสัญญาเดี๋ยวนั้นเลย
ทันทีที่ได้ฟังเธอร้องเพลง
ประธานอีไม่ใช่ประเภทที่จะทำแบบนั้นหรอก
แต่บอกเผื่อไว้ ถ้าประธานอีติง เรื่องอายุของเธอก็อย่าถือสาเลยนะ
อย่าไปเต้นตาม
ได้ค่ะ
เป็นไงล่ะ ฉันเซอร์วิสแฟนคลับเริดสุดๆ ใช่ไหม
ทำไมพี่ลงทุนทำเพื่อคนอย่างฉันขนาดนี้คะ
นี่เธอร้องไห้เหรอ
ฉันแค่ซึ้งใจมากน่ะค่ะ
รุ่นพี่เจ๋งจริงๆ นะคะ
ยิ่งกว่าที่ฉันคิดไว้ซะอีก
มามะ
ขอบคุณที่รับรู้นะคะ
คุณรุ่นน้อง ในเมื่อรับรู้แล้วก็ทำให้ดีนะคะ
มา อธิษฐานขอพรและเป่าเค้กเลย
ได้ค่ะ ฉันจะเป่ารวดเดียวเลยนะคะ
มกฮามาที่ร้านเหรอครับ
ใช่
ถามว่าเกิดอะไรขึ้นกับกีโฮ
มีเบอร์ติดต่อมกฮาไหมครับ
ไม่มีนะ
แต่เราได้นามบัตรของไอ้หนุ่มที่มาด้วยใช่ไหม
แป๊บนะ ผมเอาไปไว้ไหนเนี่ย
ไอ้หนุ่มที่มาด้วย คนไหนครับ
เห็นบอกว่าเป็นนักข่าวหรืออะไรนี่แหละ
เป็นพวกสันดานเสียจองหองอวดดีน่ะ
ไอ้หนุ่มนั่นจ้องหน้าเราตาขวางเลย
พยายามปกป้องมกฮาแทบเป็นแทบตาย
ผมยังนึกว่า
มันเป็นผัวของมกฮาเลย
"คังอูฮัก" เหรอ
ช่วงนี้คลิปยุนรันจู ที่เทศกาลทอด็อกกำลังไวรัลสุดๆ ครับ
เพลงที่ร้องก็ติดชาร์ตเพลง อันดับที่ 67 แบบเรียลไทม์
ขอบคุณครับ
ทันทีที่ได้ฟังเสียงคุณรันจู
ฉันก็ตัดสินใจทุ่มงบผลิตรายการทั้งหมด
จ้างวงออร์เคสตราเต็มวง และให้การดูแลคุณรันจูเป็นพิเศษ
เพราะเสียงนี้คุ้มค่าแก่การลงทุน
แค่ฟังผมก็เป็นปลื้มแล้วครับ
แต่ว่า
พี่เขามีอาการตื่นเวที
ได้ไงกัน งั้นก็ดีเลยสิ
ไว้ค่อยแก้อาการนั้น ตอนออกรายการของเราก็ได้ จริงไหม
คนทั่วประเทศต้องได้ฟังเสียงร้องของคุณรันจูค่ะ อย่างเทศกาลทอด็อกเนี่ย
ให้คุณรันจูไปร้องเพลง ตามงานต่างจังหวัดแบบนั้นมันน่าเสียดายมากๆ
ครับ น่าเสียดายใช่ไหม อนาถใจด้วย
ผมพยายามโน้มน้าวพี่เขาหลายรอบแล้วครับ
บอกว่าตีเหล็กต้องตีตอนร้อน ให้จัดเต็มไปเลย
และบอกว่าทางฝั่งคุณยินดีให้ต่อรอง
แต่พี่เขาก็ไม่เอาครับ
อันนี้เวอร์ชั่นไหนครับ
เวอร์ชั่นเช้าวันนี้ครับ
ทางต้นสังกัดก็อยากให้คุณยุนรันจู ทำกิจกรรมโปรโมตใช่ไหมครับ
อยากอยู่แล้วครับ
ท่านประธานยังให้ผมไปกล่อมพี่เขาเลยครับ
ในเมื่อออกรายการนี้
การันตีได้ว่าเพลงจะติดชาร์ต ท่านจะค้านทำไมครับ
วันนี้ผมแวะไปบ้านพี่รันจูด้วยนะครับ
แวะไปบ้านเหรอครับ
ครับ
จริงๆ แล้ว ผมไม่ใช่ผู้จัดการของพี่เขา
แต่ผมก็ยังไปทั้งๆ ที่มีตารางงานของทีม
และก็ไปเสียเที่ยวจนได้
โอ๊ย ร้อน
มีคนติดต่อให้พี่รันจูไปร่วมงานเพียบเลยครับ
แค่อาสาช่วยพี่เขา ผมก็หืดขึ้นคอแล้วครับ
อือ ทำดีแล้ว
เหลือเวลาอีกหกเดือน
คอยกันให้ดีแล้วกัน จนกว่าจะถึงเวลานั้น
ถ้าทำได้ ไว้จะชดเชยให้อย่างงาม
อ้าว
รุ่นพี่ รู้ไหมคะเนี่ยว่าเขาเปลี่ยนชื่อบริษัทแล้ว
ไม่รู้ แต่เปลี่ยนก็ดีกว่านะ
ฉันไม่ชอบอยู่แล้วที่บริษัทใช้ชื่อของฉัน
มันดูมักง่ายไป เชยสะบัด
ไปกันจ้ะ เดี๋ยวสาย
เพราะจัง ขอเห็นหน้าหน่อย
สวยมาก
ฟังให้ดี การออดิชั่นจะกินเวลามากสุด 15 นาที
ไม่สิ สิบนาที
และตอนร้องเพลง สิบวินาทีแรกจะเป็นตัวตัดสิน
ดังนั้นอย่าวางแผนว่าจะร้องทั้งเพลง
แทนที่จะอย่างนั้น ร้องท่อนฮุคก่อน…
สวัสดีสิ สวัสดีซะ ยิ้มสิยิ้ม
- สวัสดีค่ะ ท่านประธาน - ครับ ขอโทษที่ช้านะครับ
คุณรันจู ไม่ได้เจอกันนานแค่ไหนเนี่ย
นั่นสิคะ โทรคุยกันอย่างเดียว
อ๋อ คนนี้คือซอมกฮาสินะ
- ใช่ค่ะ - ยินดีที่รู้จัก
ค่ะ เช่นกันค่ะ
มาคนเดียวเหรอคะ
ทีมพัฒนาเด็กใหม่ไม่มาเหรอ ตากล้องล่ะ
ผมจะเข้าประเด็นเลยแล้วกันนะครับ เพราะไม่มีเวลาแล้ว
วันนี้ผมไม่ได้ที่นี่เพราะการออดิชั่น
หมายความว่าไงคะ คุณซอจุน
- เมื่อวาน เรา… - ขออภัยครับ
คุณรันจูขอให้ผมเล่นตามน้ำ
แต่ผมว่าแบบนี้มันไม่ถูก
นี่ก็เหมือนการสอบที่ล็อกผลไว้แล้ว
มันจะมีประโยชน์อะไร เสียเวลากันทั้งสองฝ่าย
ล็อกผล
ไว้แล้วเหรอคะ
ฉันยังไม่ได้ร้องเพลงเลย
มกฮาจ๊ะ
ไปรอข้างนอกได้ไหม ขอฉันคุยกับประธานอีหน่อย
ค่ะ
ทำแบบนี้ได้ยังไง
เรียกเธอมาแล้ว คุณก็ควรฟังเธอร้องก่อนสิคะ
น้องเขาเก่งอยู่แล้วครับ
เข้าตาคุณรันจูขนาดนี้ ไม่ต้องดูก็รู้
แล้วยังไงครับ
คุณบอกว่าน้องอายุ 31
คุณก็รู้ว่าอายุในวงการของนักร้อง มันไปไวกว่าเมื่อเทียบกับคนอื่น
เราเอาอายุปัจจุบันของนักร้องคูณด้วยสองครับ
นั่นแปลว่า
น้องเขาเลยวัยแซยิดนะครับ
เด็กฝึกหัดวัยแซยิดเนี่ยนะ มันเข้าท่าที่ไหนล่ะ
ฉันรู้ ฉันรู้อยู่แต่คุณก็ควรฟัง…
เอาละ เอางี้ไหม
ผมจะยื่นข้อเสนอที่เหมาะกับคุณมกฮาให้
แทนที่จะเป็นนักร้อง
ให้คุณมกฮามาเป็นผู้จัดการของคุณดีไหม
คุณมกฮาแก่เกินจะเป็นนักร้องแล้ว แต่อายุยังพอเป็นผู้จัดการให้คุณได้
เด็กคนนี้ไปติดอยู่บนเกาะร้าง ระหว่างที่มาหาเรานะคะ
เด็กอุตส่าห์รอดกลับมา และกำลังไล่ตามฝันการเป็นนักร้องอยู่
แต่อะไรนะ ผู้จัดการเหรอ
อายุเป็นจุดอ่อนสำหรับนักร้อง
กีโฮ
รู้จักคำว่า "ฟาดด้วยข้อเท็จจริง" ไหม
คำนี้ถูกคิดค้นขึ้น ระหว่างที่ฉันติดเกาะ
แปลว่าเล่นงานใครบางคนด้วยข้อเท็จจริง
ทีแรกฉันไม่เข้าใจคำนี้หรอก
แต่ตอนนี้เข้าใจถ่องแท้
สิ่งที่ทำให้ใครสักคนตัวหดเล็กลงได้
ไม่ใช่การด่าหรือการตวาด
แต่เป็นข้อเท็จจริง คำพูดที่ถูกต้อง
ฉันแย้งไม่ได้ด้วยซ้ำเพราะมันเป็นคำพูดที่ถูกต้อง
ทำได้แค่ก้มหน้ายอมรับ
รู้สิคะ รู้ดีกว่าใครเลย
ฉันถึงได้รู้สึกผิด…
บอกตามตรง
ผมเบื่อจะตามล้างตามเช็ด
ให้คุณรันจูแล้ว
ในที่สุดฉันก็เข้าใจแล้วว่าทำไม
พี่รันจูตัวหดเล็กลง
พี่เขาโดนฟาดด้วยข้อเท็จจริงมา 15 ปี
แต่รู้อะไรไหม
ทำไมไอ้เฮงซวยนั่น
สรรหาพูดแต่อะไรที่บั่นทอนคนอื่นนะ
มันเกลียดพี่เขาเหรอ
หรือว่า…
ถ้าฉันขายอัลบั้มทั้งหมด
ได้ 20 ล้านแผ่นละก็…
คะ
หุ้นของอาร์เจครึ่งหนึ่งจะตกเป็นของฉัน
มันกลัว
ครับ มาคิดด้วยเหตุด้วยผลกัน
น้องคนนี้ขาดทั้งประสบการณ์และการศึกษา
ผมยื่นข้อเสนอนี้ทั้งๆ ที่เสี่ยงนะครับ
สรุปว่าน้องที่ขาดอะไรนั่น
จะเป็นผู้จัดการของฉันสินะคะ
หรือจะไม่เอาครับ ผมถอนข้อเสนอดีไหม
อย่านะคะ ฉันทำค่ะ
ฉันจะทำค่ะ
จะเป็นผู้จัดการของพี่เขา
ท่านประธานนี่วาทศิลป์เป็นเลิศนะคะ
เกิดมาเพื่อช็อตฟีลชาวบ้านแสนล้านโวลต์ค่ะ
ขอโทษโคตรๆ เลยค่ะ
ที่ฉันสำคัญตัวผิด อยากเป็นนักร้องโดยลืมอายุตัวเอง
มกฮา เธอ…
ขอโทษพี่โคตรๆ ด้วยนะคะ
คงจะรำคาญน่าดู ที่ต้องเสนออะไรให้คนงี่เง่าๆ อย่างฉัน
ฉันจะใช้หนี้ครั้งนี้
ด้วยการตั้งใจเป็นผู้จัดการของพี่ค่ะ
โอเค
ผมชอบเอเนอร์จี้นี้
คุณเป็นคนเจียมตัวด้วย
ผมมีประชุมกับนักลงทุนน่ะ
ไว้เราแนะนำตัวอย่างเป็นทางการอีกทีนะ
ผมไปนะครับ คุณรันจู
สวัสดีนะคะ
เธอนี่เก่งเรื่องทำให้ฉันดูแย่เนอะ
มาที่นี่เพื่อเป็นผู้จัดการเหรอ ไม่เป็นแล้วหรือไง นักร้องน่ะ
ฉันไม่ได้ล้มเลิกความคิดจะเป็นนักร้อง
ไม่ล้มเลิก แล้วปล่อยให้โอกาสนี้หลุดมือไปทำไมล่ะ
ปัดโธ่
ในสายตาฉัน อีซอจุน ไอ้หมอนั่น
ไม่ใช่คนประเภทที่จะให้โอกาสใครค่ะ
ใจแคบเท่านี้ เท่าจิ๊มิมด
ขี้ขลาดได้โล่ ป๊อดได้ถ้วย
อะไรนะ
พี่ไม่รู้ใช่ไหมล่ะ
พี่อาจจะไม่รู้เพราะโดนไอ้บ้านั่นทำไม่ดีใส่ทุกวัน
แต่ฉันมองไอ้บ้านั่นออกค่ะ
ไอ้อีซอจุนนั่น
กลัวพี่หัวหดเลยค่ะ
ไม่เชื่อฉันใช่ไหมคะ
งั้นก็พิสูจน์เองกับตาเลย
มกฮา…
ทำไมแกออกมาจากตึกนั้นล่ะ
แล้วพี่ล่ะ
วันนี้มกฮามาออดิชั่น ฉันก็เลยมาเพราะอยากรู้
เหมือนกัน ผมก็ด้วย
- อะไรของแก - ผมทำไม
ก็มันแปลกนี่หว่า
แกให้มกฮาอยู่ดาดฟ้า แล้วตอนนี้ก็มาที่นี่เนี่ยนะ
อย่าบอกนะ…
เออ ช่างเถอะ
แกสนใจเหรอ
สนใจ
อะไรนะ
สนใจคุณยุนรันจู
อ๋อ คุณยุนรันจู
อ๋อ
ชอบผู้หญิงแก่กว่าเหรอ
มาเชิญไปออกรายการ
รุ่นพี่ยอนกยองให้ผมมาจีบคุณยุนรันจู มาเพราะเรื่องงานน่ะ
อ๋อ
ฉันก็มาเก็บข้อมูลทำข่าว มกฮา
เป็นยังไงบ้าง ออดิชั่นฉลุยเลยไหม
คุณยุนรันจูล่ะ
จริงสิ
ทั้งสองคน
ช่วยฉันหน่อยได้ไหมคะ
มกฮา
ยอด 1,210,022
กับ 990,239
และ 1,490,967
เอามาไหม
ทำไมเราต้องบวกเลขพวกนี้ครับ
ต่อเลย
นี่คือสถานะการเงิน ณ ปัจจุบัน ของอาร์เจ เอ็นเตอร์เทนเมนต์
ยอดขายในปี 2021 ของเรานั้น…
สวัสดีค่ะ
ยุนรันจูนะคะ
ขออนุญาตสักครู่ครับ
คุณรันจู
- เราประชุมสำคัญอยู่ - ฉันรู้ค่ะ ถึงได้มาที่นี่
กำลังพิจารณาเรื่องการลงทุนกับอาร์เจใช่ไหมคะ
คุณรันจู ออกไปคุยกัน…
คนพวกนี้รู้ไหมว่าเราตกลงอะไรกัน
เรื่องหุ้นบริษัท
มูลค่า 17 ล้านล้านวอน
คุณยุนรันจู
ถ้าลบ 19,915,269
จาก 20 ล้าน
ก็เท่ากับ 84,731
ถ้าขายอัลบั้มของพี่รันจู
ได้อีกแค่ 84,731 แผ่น
ยอดขายอัลบั้มรวมของพี่รันจู
ก็จะเท่ากับ 20 ล้านเป๊ะ
แล้วยังไงครับ
ถ้าฉันขายอัลบั้มได้ 20 ล้านแผ่น
หุ้นของอาร์เจ เอ็นเตอร์เมนต์ครึ่งหนึ่ง จะตกเป็นของฉันค่ะ
ข้อตกลงนั่น
เหลืออีกแค่หกเดือนครับ
พออยู่ค่ะ
สิบปีที่ผ่านมา คุณขายอัลบั้มได้แค่สองหมื่นแผ่น
แล้วจะทำได้ยังไง
คิดว่าฉันทำไม่ได้เหรอ
ฉันว่าฉันทำได้นะ
ก็ได้ครับ
ผมจะให้น้องเขาลองออดิชั่นสักครั้งครับ
หรือไม่ ผมให้น้องเขาเป็นเด็กฝึกหัด…
เพิ่งเห็นนะเนี่ย
ว่าแว่นตาของนายไม่ใช่แว่นสายตา
"นาย" เหรอ
อยากดูฉลาดนี่เอง
นี่ ยุนรันจู
มกฮาพูดถูกนะ
นายมัน
ไอ้ป๊อด
คุณมกฮา…
ผู้จัดการเหรอ ใช่
ฉันจะออกแรงเท่าที่ทำได้
และช่วยให้พี่รันจูขายอัลบั้มได้ครบ 20 ล้านแผ่น
พอพี่รันจูเป็นผู้ถือหุ้นใหญ่ของอาร์เจ
ตอนนั้นฉันค่อยออดิชั่นก็ได้
ฉันพูดถูกไหมล่ะ
เป็นผู้จัดการก่อน
ออดิชั่นไว้ทีหลังเหรอ
ถูกต้อง
คุณจะเริ่มเป็นผู้จัดการตอนไหนครับ
ตั้งแต่ตอนนี้น่ะสิคะ
ดีเลยครับ
ผมเล็งอยู่ว่าจะให้วันไหนดี
เพราะคุณยุนรันจูไม่มีผู้จัดการ
อะไรครับ
อู้ฮู พี่
พี่คะ ตอนนี้ฉันเป็นผู้จัดการของพี่แล้ว
ดังนั้นพี่ไม่ต้องห่วงอะไรทั้งสิ้น
และดูแลเสียงของพี่อย่างเดียวพอค่ะ
เชื่อมือฉันและใส่เกียร์เดินหน้าโลด
ใครจะเชื่อลง
นักร้องที่เสียงพังไปแล้ว
กับผู้จัดการส่วนตัวที่ไม่มีคอนเนกชั่น
รู้สึกสิ้นหวังกับอนาคตจัง
อ้าวเฮ้ย
พี่รันจู
ฉันคอนเนกชั่นแน่นปึ้กเลยนะคะ
ฉันหางานให้พี่ได้แล้วค่ะ
อ๋อค่ะ เหรอคะ เล่นเพลงเปิดหมวกน่ะเหรอ
ไม่รู้นะว่าพี่เคยได้ยินชื่อ รายการปัดฝุ่นยุคทอง ช่องวายจีเอ็นไหม
เธอเนี่ยนะ
ทำได้ยังไง
ฉันเพิ่งมารู้ว่า
น้องที่สนิทกันทำงานที่นี่
เป็นโปรดิวเซอร์ค่ะ
น้องขอร้องอ้อนวอนฉัน
ให้พาพี่ไปออกรายการนั้น
ฉันบอกไปว่าฉันจะให้คำตอบ หลังจากถามพี่แล้วน่ะค่ะ
"คังโบกอล" เหรอ
ผู้ชายที่อยู่ชั้นล่างที่เหมือนคนตกงานน่ะนะ
ใช่ค่ะ คนนั้นเลย
เป็นโปรดิวเซอร์นี่เอง
มิน่าล่ะ เพราะงี้ถึงหน้าคุ้นๆ ใช่ไหม
เป็นไงบ้างคะ
งานที่ฉันหาให้ถูกใจพี่ไหม
พี่คะ ฉันไปศึกษาหาข้อมูลมานิดหน่อย
มีนักร้องเยอะโคตร ที่รักษาติ่งเนื้อที่เส้นเสียงหายด้วยหลอด
จากนี้ไป พี่ก็เอาหลอดใส่ปาก
แทนบุหรี่นะคะ
จริงสิ พี่ จะร้องเพลงไหนออกรายการคะ
เพลงเยอะเกิน เลือกไม่ถูกเลย
เพลง "ซัมเดย์" ไหมคะ เพลงกำลังติดเทรนด์เว็บวิดีโออยู่
ฉันเคยลองวิธีนี้แล้ว แต่ไม่ค่อยช่วยเท่าไร
พี่คะ
แต่โอกาสนี้ไม่ได้มีมาง่ายๆ พี่ไม่ควรยอมแพ้…
ฉันจะไม่ยอมแพ้เรื่องขึ้นเวที ไม่มีวันซะหรอก
แต่มีข้อแม้คือ
เธอต้องเป็นคนร้องเพลง
เพลง "คืนนั้น"
อะไรนะคะ
เธอเคยทำแล้ว ที่เทศกาลทอด็อกไง
รอบนี้ก็ทำแบบนั้นแหละ
เราก็วินวินกันทั้งคู่
เอ่อ…
พี่ แต่ยังไงนั่นก็…
เธอไม่อยาก
ตามหากีโฮเหรอ
พี่รู้จักกีโฮได้ยังไงคะ
เนื้อเพลง "คืนนั้น" มาจากคำพูดของจองกีโฮน่ะ
กีโฮน่ะเหรอคะ
พี่เคยเจอกีโฮเหรอคะ
ใช่
นานมากแล้ว เกินสิบปี
นั่นพี่รันจู
- พี่รันจู - พี่รันจู
จองกีโฮมาที่บ้านของฉัน
ทีแรกนึกว่าเป็นแฟนคลับ
แต่ปรากฏว่าไม่ใช่
ฉันอยากรู้ว่าเจ้าตัวมาทำไม ก็เลยถาม
นั่นคือตอนที่กีโฮบอกว่า…
นี่ครับ
ถ้าวันหนึ่ง
เด็กสาวคนนี้มาหาคุณละก็
ช่วยเรียกชื่อเธอด้วยนะครับ
ชื่อซอมกฮา
"ซอมกฮา"
จำชื่อนี้ไว้ให้ได้นะครับ
ได้โปรดฟังที่เธอพูด
และช่วยเธอทีนะครับ
ให้โอกาสเธอนะครับ
และ…
กอดเธอ
ด้วยนะครับ
อุ๊ย
กีโฮขอให้ฉันกอดเธอน่ะ
กีโฮขอร้องฉัน
ด้วยน้ำเสียงจริงจังมาก
จนฉันแต่งเพลงจากเรื่องนี้
ฉันคิดว่าเธออาจจะมาหาฉัน ถ้าได้ฟังเพลงนี้
แต่เธอก็ไม่มา
ฉันจึงยังรอเธออยู่
เธอลอดออกจากหว่างนิ้วของฉันไป
ดั่งเม็ดทราย ดั่งแสงตะวัน
เวลาของเราสั้น
เท่าเข็มนาทีและเข็มวินาทีมาบรรจบกัน
วันและคืนที่นับไม่ถ้วน
ต่อให้ผ่านไปเป็นพันๆ วัน
แต่ฉันก็ยังรออยู่
ในคืนที่ 1 กรกฎาคม
ฉันจะรอเธอ นานแค่ไหนก็จะรอ
ที่ปลายทางการเดินทางอันยาวนานของเธอ
ฉันจะให้เธอยืมไหล่และมอบบทเพลงนี้ให้
เธอจะได้ไม่เหนื่อยล้า
ฉันจึงยังรอเธออยู่
ค่ำคืนที่ยาวนานผ่านพ้นไป
และในที่สุดก็เช้า
เธอเป็นยังไงบ้าง ในใจของเธอ
มีฉันสักนิดหรือเปล่า
วันและคืนที่นับไม่ถ้วน
ต่อให้ผ่านไปเป็นพันๆ วัน
แต่ฉันก็ยังรออยู่
ในคืนที่ 1 กรกฎาคม
ฉันจะรอเธอ นานแค่ไหนก็จะรอ
ที่ปลายทางการเดินทางอันยาวนานของเธอ
ฉันจะให้เธอยืมไหล่และมอบบทเพลงนี้ให้
เธอจะได้ไม่เหนื่อยล้า
ฉันจึงยังรอเธออยู่
หลังวันเวลามากมายผ่านไป
เหมือนดาวที่นับไม่ถ้วนบนฟ้า
วันเวลาที่เปรียบดั่งฝันเหล่านั้น
จะกลับมาหาฉันในที่สุด
ฉันจะรอเธอ นานแค่ไหนก็จะรอ
ที่ปลายทางการเดินทางอันยาวนานของเธอ
ฉันจะให้ยืมไหล่และมอบบทเพลงนี้ให้
เธอจะได้ไม่เหนื่อยล้า
ฉันจึงยังรอเธออยู่
อยากตามหาเขาขนาดนั้นเลยเหรอครับ
มันอยู่ไหน
ฉันเคยประสบอุบัติเหตุที่หัว
ก็เลยจำเรื่องก่อนช่วงม.ปลายไม่ได้เลย
ทำยังไงก็ได้ เอาชนะฉันให้ได้ล่ะ
นั่นจะเป็นจุดเริ่มต้นของทุกอย่าง
ถ้าเกิดว่าพี่ชนะ…
ฉันจะพิสูจน์ให้โลกเห็นว่าฉันถูก
- เพราะเรา - เพราะเรา
มกฮา
ฉันว่าเราตามหากีโฮได้
นายคือกีโฮใช่ไหม
คำบรรยายโดย จุฑาทิพ แวงสูงเนิน